4. ΑΝΑΓΚ.ΝΟΜΟΣ 1843 της 17/22 Ιουλ. 1939 Περί τροποποιήσεως και συμπληρώσεως των διατάξεων του κωδικοποιημένου ν. 3514, ως μεταγενεστέρως ετροποποιήθη και συνεπληρώθη. Άρθρον 1 Τροποποιείται το άρθρ. 5 του κωδ. ν. 3514 (ανωτ. αρ. 2). Άρθρον 2 (Προστίθεται παράγραφος εις το άρθρ. 5 κωδ. ν. 3514, ανωτ. αρ. 2) Άρθρον 3 Εις υπηρετούντας επί συμβάσει εις επιχειρήσεις και εργασίας εν γένει απασχολούσας το εν άρθρ. 5 του ν. 3514 προσωπικόν και έχοντας συμπληρώσει τα εν άρθρω τούτω χρονικά όρια εργασίας, εν περιπτώσει στρατεύσεώς των παρέχονται τα εν τω άρθρω τούτω επιδόματα, εφ’ όσον η αμοιβή των είναι παγίως καθωρισμένη και καταβάλλεται καθ’ ωρισμένα χρονικά διαστήματα εκτός εάν δι’ ετέρων διατάξεων παρέχηται μείζων της του ν. 3514 προστασία. Άρθρον 4 Εις ας περιπτώσεις δι’ ειδικών διατάξεων παρέχεται μείζων προστασία της υπό του κωδικοποιημένου ν. 3514, ως συνεπληρώθη μεταγενεστέρως, παρεχομένης, εφαρμογήν έχουσιν αι ειδικαί αύται διατάξεις. Άρθρον 5 Αι διατάξεις του άρθρ. 76 του ν. 4324, περί στρατολογίας του κατά γην στρατού, ως αντικατεστάθη δια του άρθρ. 8 του Α.Ν. της 16/17 Οκτ. 1935 π. αντικαταστάσεως άρθρων του νόμου περί στρατολογίας και ηρμηνεύθη δια του άρθρου 16 του υπ’ αριθ. 739/1937 Α.Ν. ως και αι διατάξεις του άρθρ. 5 του από 10 Ιουν. 1935 Α.Ν. π. κανονισμού μισθοδοσίας αξιωματικών και ανθυπασπιστών κλπ. (τ. 36), εφαρμόζονται και επί των τακτικών υπαλλήλων των νομικών προσώπων δημοσίου δικαίου ως και επί των τακτικών υπαλλήλων των κοινοτήτων. Άρθρον 6 Η ισχύς του παρόντος νόμου άρχεται από της δημοσιεύσεώς του δια της Εφημερίδος της Κυβερνήσεως. 